hotchpotch/miracl-hf-unified huggingface dataset:
Šugnanin kieli
Šugnanin kieli (šugnaniksi "xuγ̌nůn ziv") on Pamirin ylängöllä puhuttava iranilainen kieli.
Suurin osa puhujista asuu Tadžikistaniin kuuluvan Vuoristo-Badahšanin autonomisen alueen Šugnanin piirissä, joka käsittää osan Pandžjoen oikeasta rannasta sekä Gund- ja Šahdara-jokien laaksot. Rušanin piirin Badžuvdarin laaksossa asuvat samannimisen murteen puhujat. Šugnanin puhujia asuu myös Afganistaniin kuuluvalla Pandžin vasemmalla rannalla sekä Faizabadin ja Kabulin kaupungeissa. Tadžikistanissa kielen puhujamääräksi on arvioitu vuoden 1999 väestönlaskennan perustella yli 90 000 henkeä.
Šugnan kuuluu šugnanilais-rušanilaisiin kieliin, jotka yhdessä jazguljamin kanssa muodostavat itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan myös pamirilaisten kielten ryhmään.
Kieli toimii šugnanilaisten sekä alueen pääkaupungissa Horogissa asuvien muiden pamirilaisten kansojen kommunikaatiovälineenä. 1930-luvulla luotiin latinalaiseen kirjaimistoon perustunut aakkosto, jolla julkaistiin joukko oppikirjoja. Kirjakielen käyttö lopetettiin vuosikymmenen lopussa, ja siitä lähtien šugnania pidettiin tadžikin kielen murteena. Vuonna 1989 hyväksytty Tadžikistanin kielilaki tunnusti šugnanin kielen aseman ja loi edellytykset sen kehittämiselle. Samana vuonna laadittiin lisämerkein täydennetty kyrillinen kirjaimisto. Nykyään šugnania käytetään radiossa ja televisiossa, lehdistössä ja teatterissa. Kouluopetuksen ja viranomaisten kielenä on tadžikki.
Belgia kesäolympialaisissa 1936
Belgia osallistui Berliinin kesäolympialaisiin 1936 121 urheilijan joukkueella. Maa saavutti näissä olympialaisissa kaksi mitalia, molemmat pronssisia. Toinen mitaleista tuli pyöräilystä ja toinen vesipallosta. Kisojen mitalitilastossa Belgia sijoittui 29. sijalle.
Jazguljamin kieli
Jazguljamin kieli (jazguljamiksi "yůzdomi zəvəg") on Pamirin ylängöllä puhuttava iranilainen kieli.
Kieli on saanut nimensä Tadžikistaniin kuuluvalla Vuoristo-Badahšanin autonomisella alueella sijaitsevasta Jazguljamin vuoristolaaksosta, jossa sen puhujat ovat perinteisesti asuneet. Vuonna 1954 lähes kaikki jazguljamit siirrettiin Vahšin laakson puuvillanviljelyalueelle. Myöhemmin osa heistä on palannut takaisin Jazguljamiin. Väestönlaskennoissa kielen puhujia ei ole rekisteröity. Vuonna 1990 heitä arvioitiin olleen noin 3 000 henkeä.
Jazguljam muodostaa yhdessä šugnanilais-rušanilaisten kielten kanssa itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan myös pamirilaisten kielten ryhmään.
Jazguljamin laaksossa kieli toimii yhteisön suullisen kommunikaation välineenä. Vahšin laaksossa sitä puhutaan vain kotikielenä. Sivistyskielenään puhujat käyttävät tadžikkia. Viime aikoina jazguljamia varten on laadittu lisämerkein täydennetty kyrillinen kirjaimisto ja sitä on alettu käyttää mm. paikallisessa sanomalehdessä.
Liègen provinssi
Liègen provinssi (, , ) on provinssi Vallonian alueella Belgiassa. Provinssin pääkaupunki on Liège. Liègen provinssissa on arviolta 1 098 688 asukasta (vuonna 2016) ja sen pinta-ala on 3 862,3 neliökilometriä.
Liègen provinssi on pääasiassa ranskankielinen, mutta itäosassa, lähellä Saksan ja Luxemburgin rajaa on myös pieni saksankielinen yhteisö. Provinssin rajanaapurit ovat Alankomaat pohjoisessa, Saksa idässä, Luxemburg kaakossa, Belgian provinsseista Luxembourg etelässä, Namur lounaassa, Vallonian Brabant lännessä, Flanderin Brabant luoteessa ja Limburg pohjoisessa.
Provinssi on jaettu neljään arrondissementtiin, jotka yhteensä sisältävät 84 kuntaa.
Niclas Etelävuori
Niclas Etelävuori (s. 8. marraskuuta 1971) on suomalainen basisti. Hänet tunnetaan parhaiten Amorphis-yhtyeestä, jossa hän on soitti vuosina 2000–2017. Etelävuori erosi johtuen erimielisyyksistä yhtyeen managerin kanssa.
Etelävuori soittaa myös yhtyeissä Verenpisara ja To Separate the Flesh from the Bones. Etelävuori on soittanut myös Kyyria-yhtyeessä vuosina 1993-1998 ja Moonspell-yhtyeessä sessiobasistina. Niclas soittaa myös Andy McCoyn perustamassa kokoonpanossa Grease Helmet , jolta ilmestyi albumi syksyllä 2012.
Hänen äitinsä on vuoden 1969 Miss Suomi Harriet Etelävuori (o. s. Eriksson).
Linda Gamble
Linda Gamble (s. 11. syyskuuta 1939 Pittsburgh, Pennsylvania) on yhdysvaltalainen entinen valokuvamalli ja Playboy-tyttö.
Gamble oli Playboyn huhtikuun 1960 "Playmate of the Month" ja kaikkien aikojen toinen Playmate of the Year vuonna 1961. Gamble työskenteli ennen Playboy-uraansa sihteerinä. Sittemmin hän meni naimisiin ja sai kuusi lasta.
Tra Binh Dongin taistelu
Tra Binh Dongin taistelu on huhtikuussa vuonna 1967 käyty Vietnamin sodan taistelu, joka käytiin Etelä-Korean armeijan sekä Pohjois-Vietnamin ja Vietkongin välillä. Etelä-Korean joukot voittivat taistelun.
17 Again
17 Again on 2009 ensi-iltansa saanut Burr Steersin ohjaama ja New Line Cineman levittämä komediaelokuva. Sen pääosissa ovat Matthew Perry ja Zac Efron. Elokuva kertoo 37-vuotiaasta miehestä, joka nuortuu 20 vuotta ja palaa opiskelijaksi lukioon, jossa opiskelevat myös hänen omat lapsensa.
Runot 1970–2006
Runot 1970–2006 on valikoima runoja Tommy Tabermannin koko tuotannosta lähes kaikista teoksista vuodesta 1970 alkaen. Runot on valinnut Kaija Valkonen.
Valikoimateoksesta on myös kolmen cd:n äänikirja, jossa Tabermann itse lukee runojaan.
Vasíleios Spanoúlis
Vasíleios ”Vasílis” Spanoúlis (, s. 7. syyskuuta 1982 Lárisa) on kreikkalainen koripalloilija. Kotimaassaan hänestä käytetään yleisesti lempinimeä ”Vasílis”.
Spanoúlis aloitti uransa AEL 1964 BC:n juniorijoukkueessa ja siirtyi edustusjoukkueeseen vuonna 1999. Tuolloin "AEL" pelasi vielä A2 Ethnikissa.
Vuonna 2001 hän siirtyi Maroussiin neljän vuoden sopimuksella. Panagiótis Giannákiksen valmentamana hän pelasi A1 Ethnikissa, EuroChallengessa, ULEB Eurocupissa ja Korać Cupissa. Hän pääsi myös Kreikan Cupin finaaliin kaudella 2001–2002. EuroChallengen finaalissa hän pelasi kaudella 2003–2004.
Kaudeksi 2005–2006 hän siirtyi Panathinaikos BC:hen ja teki kolmen vuoden sopimuksen, joka oli 1,6 miljoonan euron arvoinen. Sopimuksen buyout oli 400 000 dollaria, joka oli vielä silloin suurin mahdollinen. Panathinaikosissa ollessaan hän voitti Kreikan mestaruuden ja Kreikan cupin. Joukkueen mukana hän pääsi myös pelaamaan Euroliigaan.
Kesällä 2006 Houston Rockets teki Spanoúliksen kanssa kahden vuoden sopimuksen (yhden vuoden lisäoptio), jonka arvo oli 5 832 000 dollaria. Sopimuksella hän tienasi 1,944 miljoonaa dollaria kaudessa. NBA:ssa hänen peliaikansa oli kuitenkin kortilla, eikä hän tehnytkään kuin 2,7 pisteen pistekeskiarvon kauden aikana. Rockets myi hänet San Antonio Spursille kesällä 2007. Spanoúlis ja Spurs kuitenkin purkivat ennen kauden alkua sopimuksensa ja elokuussa 2007 hän siirtyi takaisin Panathinaikosiin. Koska Spanoúlis palasi Kreikkaan, saattoi hän myös olla lähellä huonossa kunnossa ollutta äitiään.
Panathinaikosin kanssa hän teki kolmevuotisen sopimuksen, jonka arvo oli 5,5 miljoonaa euroa. Panathinaikosissa hän pelasi yhdessä muiden suurpalkattujen pelaajien kuten Šarūnas Jasikevičiuksen ja Dimítris Diamantídiksen kanssa. Seuran kanssa hän voitti Kreikan mestaruuden ja cupin kaudella 2007–2008.
Spanoúlis päätti maajoukkueuransa vuoden 2015 EM-kilpailuihin.
Ten Summoner’s Tales
Ten Summoner's Tales on 9. maaliskuuta 1993 julkaistu, brittimuusikko Stingin neljäs studioalbumi.
Amerikkalainen pannukakku
Amerikkalainen pannukakku on litteä, hieman makeahko ohukaisen muotoinen leivonnainen, joita syödään Yhdysvalloissa ja Kanadassa. Amerikkalaiset syövät niitä esimerkiksi aamupalaksi. Ne ovat kuin litteitä blinejä. Amerikkalaiset pannukakut tehdään maissijauhoista.
Amerikkalaiseen tapaan pannukakut voi syödä myös vaahterasiirapin kanssa.
Eerik Kumari
Eerik Kumari, syntyjään Erik Mathias Sits (7. maaliskuuta 1912 − 8. tammikuuta 1984) oli virolainen biologian tohtori, jota pidetään Viron lintutieteen ja luonnonsuojelun perustajana.
Kumari toimi Viron tiedeakatemian Eläin- ja kasvitieteellisen instituutin johtajana 1952–1977.
Eerik Kumari -palkinto perustettiin vuonna 1989 annettavaksi niille, jotka kunnostautuvat biotieteiden alalla Virossa.
Girolamo Fracastoro
Girolamo Fracastoro (1478–1553) oli italialainen tieteilijä ja runoilija. Hän kuvasi vuonna 1530 runossaan "Syphilis sive morbus gallicus" ("syfilis eli ranskalainen tauti") kupan. Hän esitti myös teorian heliosentrisestä maailmankuvasta ja siitä, että sairaudet olisivat pienten eliöiden aiheuttamia, mikä innoitti Louis Pasteuria yli 300 vuotta myöhemmin.
Mercury Falling
Mercury Falling on 12. maaliskuuta 1996 julkaistu, brittimuusikko Stingin viides studioalbumi.
Albumin kappale "Twenty Five to Midnight" puuttuu Kanadan ja Yhdysvaltojen julkaisuista.
Albumi alkaa ja loppuu sanoilla "mercury falling".
Gordon Bajnai
György Gordon Bajnai (s. 5. maaliskuuta 1968 Szeged, Unkari) on Unkarin pääministeri huhtikuusta 2009. Ferenc Gyurcsányn ilmoitettua erostaan maaliskuussa 2009 MSZP nimitti Bajnain maan seuraavaksi pääministeriksi.
Bajnai on valmistunut Budapestin taloustieteiden yliopistosta 1991. Hän on työskennellyt Creditum Financial Consulting Ltd:lla, Euroopan jälleenrakennus- ja kehityspankissa Lontoossa sekä Eurocorp International Finance Ltd:issa Ferenc Gyurcsányn alaisuudessa. Hän oli toimitusjohtajana CA IB Securities Co.:ssa sekä Wallis Rt.:ssa.
Ferenc Gyurcsány nimitti hänet kansallisen kehitystoimiston johtoon 2006. Vuonna 2007 hän sai paikallishallinnon ministerinaseman, mutta jätti sen liberaalipuolue SZDSZ:n jätettyä hallituksen.
Pääministeri Ferenc Gyurcsány ilmoitti erostaan maaliskuussa 2009 Unkarin talousvaikeuksien vuoksi. Hallituspuolueet MSZP ja SZDSZ halusivat välttää ennenaikaiset vaalit, jotka koituisivat mielipidemittausten mukaan niille kohtalokkaiksi. Varsinkin SZDSZ:lle uuden pääministerin löytäminen oli vaikeaa, ja se hylkäsi ainakin neljä sosialistien ehdottamaa ehdokasta. Mediassa erilaisia ehdokkaita nostettiin esille kahdeksantoista.
Pääministeri vaihdettiin konstruktiivisella epäluottamuslauseella 14. huhtikuuta 2009. Bajnai sai tehtäväkseen leikata valtion menoja ainakin 500 miljardia forinttia, erityisesti virkamiesten ja sosiaalisia menoja, kuten eläkkeitä.
Bajnain virkaanvannomisen aikana 10 000 opposition mielenosoittajaa protestoi hallitusta vastaan parlamentin ulkopuolella. Mielenosoittajat vertasivat Bajnaia hanheen, koska hän oli ollut osallisena siipikarjatuottaja Hajdú-Bét Rt:n konkurssissa, jossa jotkut näkivät hämäriä piirteitä. Useat hanhikasvattajat tekivät itsemurhan. Protestoijat jättivät vetoomuksen presidentti László Sólyomille ja kristillisdemokraattien johtajalle Zsolt Semjénille, joka luki sen parlamentissa.
Summit Entertainment
Summit Entertainment (aikaisemmin Summit Entertainment NV) on yhdysvaltalainen elokuvayhtiö, jonka omistaa Lionsgate Entertainment. Sen perustivat Patrick Wachsberger, Bob Hayward ja David Garrett nimellä Summit Entertainment NV 1990-luvulla. Uudella nimellä Summit Entertainment se perustettiin uudelleen 19. huhtikuuta 2007. Yhtiön pääasialliset toimitilat sijaitsevat Yhdysvalloissa, Kalifornian Santa Monicassa, mutta sillä on toimisto myös Lontoossa.
Summit Entertainmentin kenties tunnetuimpia elokuvia ovat Stephenie Meyerin "Houkutus"-kirjasarjaan perustuvat filmatisoinnit. Vuonna 2008 sai ensi-iltansa ensimmäinen Summitin tuottama kirjasarjaan perustuva elokuva "Twilight – Houkutus", josta tuli suuri taloudellinen menestys. Esimerkiksi ensi-iltaviikonloppunaan se tuotti yli 70,55 miljoonaa dollaria. Elokuvan menestyksen vuoksi Summit ilmoitti tuottavansa elokuvat myös kirjasarjan toisen ja kolmannen kirjan pohjalta. Vuonna 2008 Summitin tuotto oli 226,5 miljoonaa dollaria.
Tammikuussa 2012 kerrottiin kanadalais-yhdysvaltalaisen elokuvayhtiön Lionsgaten ostaneen Summitin 412,5 miljoonalla dollarilla. Lionsgaten tuotantoa on muun muassa televisiosarjat "Mad Men", "Weeds" ja "Nurse Jackie" sekä vuoden 2012 elokuva "Nälkäpeli" ja "Saw"-kauhuelokuvat..
Psykologiset tyypit
Psykologisia tyyppejä oli Carl Jungin alkuperäisessä luokittelussa yhteensä kahdeksan kappaletta. Jung oli jossain määrin ärsyyntynyt siitä itse, että hänen pääteoksestaan vain nämä lähinnä yhdessä luvussa esitellyt psykologiset persoonallisuustyypit saivat hänen pääteoksessaan päähuomion. Jung jakoi psykologiset tyypit introvertteihin ja ekstrovertteihin sen mukaan, oliko heillä päätöksentekoprosessi (ajattelu tai tunteminen) tai havainnointiprosessi (aistiminen tai intuitio) hallitsevassa asemassa. Jung kutsui rationaalisiksi tyypeiksi niitä, joilla päätöksentekoprosessi oli hallitsevampi kuin havainnointiprosessi, ja puolestaan irrationaalisiksi tyypeiksi niitä, joilla jompikumpi havainnointiprosesseista oli hallitsevampi.
Budapesti Corvinus Egyetem
Budapesti Corvinus Egyetem on yliopisto Budapestissa, Unkarissa. Sen opetus on painottunut talous- ja hallintotieteisiin, mutta se tarjoaa myös muiden tieteenalojen opetusta. Se on toistuvasti ollut Financial Timesin parhaiden taloustieteen korkeakoulujen listalla.
HMS Comus
HMS Comus on ollut viiden Britannian kuninkaallisen laivaston aluksen nimenä.
Tanska kesäolympialaisissa 1936
Tanska osallistui Berliinin kesäolympialaisiin 1936 116 urheilijan joukkueella. Maa saavutti näissä olympialaisissa viisi mitalia, joista kaksi oli hopeisia ja kolme pronssisia. Kisojen mitalitilastossa Tanska ylsi 23. sijalle.
Machrihanish
Machrihanish on kylä Skotlannissa Argyll ja Buten hallintoalueella. Kylän lähellä sijaitsee Campbeltownin lentokenttä, joka toimi aikaisemmin kuninkaallisten ilmavoimien tukikohtana. Vuonna 1905 Reginald Fessenden rakensi kylään 400 jalan korkuisen radiomaston. Sen ja vastaavan Brant Rockissa Yhdysvalloissa sijainneen maston välillä saavutettiin ensimmäinen kaksisuuntainen Atlantin ylittävä radioyhteys tammikuussa 1906. Radiomasto tuhoutui myrskyssä saman vuoden joulukuun viides päivä.
Dalene Kurtis
Dalene Kurtis (s. 12. marraskuuta 1977 Apple Valley, Kalifornia) on yhdysvaltalainen valokuvamalli ja Playboy-tyttö.
Kurtis oli Playboyn syyskuun 2001 "Playmate of the Month" ja vuoden 2002 Playmate of the Year.
Kurtis varttui Kalifornian Bakersfieldissä. Ennen Playboy-uraansa hän teki erilaisia missin- ja mallintöitä.
Jokilaaksojen pelastuslaitos
Jokilaaksojen pelastuslaitos on vuonna 2004 perustettu pelastuslaitos, jonka toiminta-alue on Pohjois-Pohjanmaan eteläosissa Siika-, Pyhä- ja Kalajokilaakson alueella. Pelastuslaitos toimii 15 kunnan alueella, ja sen alueella on 24 paloasemaa. Maakunnan pohjoisosassa toimii Oulu-Koillismaan pelastuslaitos. Tammikuun 2015 lopussa pelastuslaitoksen alueella asui 130 104 ihmistä. Pelastusjohtajana toimii Jarmo Haapanen. Pelastuslaitoksen keskuspaikka sijaitsee Ylivieskassa. Jokilaaksojen pelastuslaitoksella oli vuonna 2014 yhteensä 2 725 hälytystehtävää.
Pelastuslaitos hoitaa alueellaan pelastuslain ja muiden säädösten määräämiä tehtäviä ja palveluja. Lisäksi Jokilaaksojen pelastuslaitos hoitaa alueellaan ensivastetehtävät.
Pelastuslaitos hoitaa tällä hetkellä ensihoitopalvelujen tuottamisen koko pelastuslaitoksen alueella Reisjärveä lukuun ottamatta.
Jokilaaksojen pelastuslaitoksen alueella Raahessa ja Ylivieskassa on ympärivuorokautisesti miehitetyt paloasemat. Muissa kunnissa hälytystehtäviä hoitavat pääosin Jokilaaksojen pelastuslaitoksen kanssa tekemiensä sopimusten mukaisesti paikkakunnasta riippuen VPK:t, palomieskerhot ja PVPK:t.
Pelastusalan erikoislehti Palokuntalainen valitsi Jokilaaksojen pelastuslaitoksen vuoden 2010 pelastuslaitokseksi. Valinta tehtiin seuraamalla pelastuslaitosten toimintaa.
Embleemi
Embleemi (, ) oli alun perin metalliastian kohokuva tai ornamentti. Nykyisin se tarkoittaa kuvaesitystä, jossa on symbolinen sisältö. Se on abstrakti tai esittävä kuva, joka ilmentää jotain käsitettä, esimerkiksi moraalista totuutta tai allegoriaa, tai edustaa henkilöä, kuten kuningasta tai pyhimystä.
Andrea Alciaton vuonna 1531 teoksessaan "Emblemata" määrittelemässä merkityksessä embleemi koostuu motosta, kuvasta ja runosta. Motto eli sana tai mietelmä esitetään kuvana ja selitetään runon avulla. Embleemit sisältyvät yleensä kirjoihin tai käsikirjoituksiin.
Emblematiikka tai embleemitaide on renessanssin aikana syntynyt embleemejä sisältävä taide, joka kukoisti barokin aikana varsinkin hovi- ja kirkkomaalauksissa. Aluksi motoissa viitattiin antiikista peräisin oleviin yleisiin moraalisiin väitteisiin, mutta 1500-luvulla vastauskonpuhdistus ja protestantismi ottivat embleemitaiteen käyttöönsä. Selityksettä ymmärrettäviä allegorioita alettiin kaivata 1700-luvulla, mutta romantiikassa, kuten C.D. Friedrichin maalauksissa näkyy vielä embleemaattisia motiiveja. Myöhemmin embleemi on liittynyt esimerkiksi julisteisiin tai propagandakuviin. Myös Venäjän avantgarde käytti hyväkseen eräänlaista abstraktia emblematiikkaa.
Jan Jalutsi
Jan Jalutsi (aiemmin Jan Stefan Moilanen, s. 1962 Kirkkonummi) on tunnetuimpia suomalaisia pankkiryöstäjiä, taparikollisia ja vankikarkureita. Ensimmäisen vankilatuomionsa Jan Jalutsi sai 24-vuotiaana. Hän tutustui käytännössä jokaiseen suomalaiseen vankilaan ja lukuisiin ruotsalaisiin, ja myös karkasi melkein kaikista.
Media nimesi hänet Pohjoismaiden tunnetuimmaksi vankikarkuriksi ja vaarallisimmaksi mieheksi. Pahoinpitelyihin saati henkirikoksiin hän ei kuitenkaan koskaan syyllistynyt. Jalutsi on toiminut sekä vankeusaikanaan että vapaudessa vankien aseman parantamisen hyväksi ja nuorten rikoskierteen ehkäisemiseksi. Jalutsi sanoo uuden sukunimensä olevan yhdistelmä sanoista Jatimatic ja Uzi. Jalutsin mukaan hänellä on todettu ADHD ja hän puhuu kuutta eri kieltä..
Maaliskuusta 2011 Nummi-Pusulassa asunut Jalutsi on ehdonalaisessa syyskuuhun 2011. Rikoskierre alkoi vuonna 1985. Hän on opiskellut kirjoittamista Oriveden opiston etäopistossa.
Rapiditeetti
Rapiditeetti on eräs menetelmä mitata liikettä nopeuden sijasta. Kun liike on hidasta, rapiditeetti vastaa suuruudeltaan nopeutta, mutta liikkeen ollessa hyvin nopeaa, rapiditeetti saa nopeutta suuremman arvon. Kun tarkastellaan valonnopeudella kulkevaa kappaletta, rapiditeetti on arvoltaan ääretön.
Rapiditeetin idean keksi Alfred Robb.
Rapiditeetti formula_1 määritellään yhtälöllä
formula_3,
missä formula_4 on tarkasteltavan kappaleen nopeus ja formula_5 valonnopeus, formula_6 hyperbolinen tangentti ja formula_7 hyperbolinen areatangentti. Kun nopeus on hyvin pieni (formula_8), niin rapiditeetin voidaan approksimoida olevan formula_9.
Rapiditeetti voidaan esittää Lorentzin muunnoksessa formula_10 seuraavasti
Hillsborough’n onnettomuus
Hillsborough’n onnettomuus tapahtui 15. huhtikuuta 1989 Hillsborough’n jalkapallostadionilla Sheffieldissä, Englannissa. Stadionilla oli alkamassa FA Cupin välieräottelu Nottingham Forestin ja Liverpoolin välillä, mutta poliisin virheen takia liverpoolilaisten päätykatsomoon päästettiin liikaa väkeä ja seurauksena oli tungos, jossa monet puristuivat kuoliaaksi. Onnettomuudessa sai surmansa kaikkiaan 96 ihmistä – 94 välittömän kuolonuhrin lisäksi yksi kuoli vammoihinsa neljä päivää myöhemmin ja yksi koomaan vajonnut henkilö vasta lähes neljä vuotta myöhemmin. Loukkaantuneita oli 766.
Onnettomuutta pidetään Britannian pahimpana ja kansainvälisestikin yhtenä historian vakavimmista katsomo-onnettomuuksista. Surmansa saivat muun muassa tulevan Liverpool-kapteeni Steven Gerrardin kymmenvuotias serkku sekä reservijoukkueen entisen maalivahdin Paul Harrisonin isä. Hillsborough’n uhrien muistoa kunnioittavia muistokiviä ja -patsaita on ympäri Liverpoolia. Myös itse Hillsborough’n stadionilla sijaitsee yksi muistokivistä.
Onnettomuuden ja sitä seuranneen tutkintaraportin (Taylorin raportti) seurauksena seisomapaikat poistettiin useimmista Britannian jalkapallostadioneista. Lisäksi kentän ja katsomoiden väliset raja-aidat poistettiin.
Huhtikuussa 2016 oikeus totesi, että kyseessä ei ollut onnettomuus, vaan ihmiset kuolivat poliisin epäonnistumisen ja turvallisuuspuutteiden vuoksi.
Vihersiipiara
Vihersiipiara ("Ara chloropterus"), on arojen sukuun kuuluva papukaija.
Vihersiipiaran kokonaispituus päästä pyrstön päähän on suurimmillaan noin 100 cm, ja siipien kärkiväli on suurimmillaan 125 cm luokkaa. Aikuinen painaa 1 250-1 700 grammaa. Höyhenpeitteensä vuoksi vihersiipiara sekoitetaan usein puna-araan, mutta niiden höyhenpeitteissä on eroja. Pää, niska, hartiat, rinta ja vatsa ovat punaisia, joskin silmiä ympäröivä lähes höyhenetön alue on pääasiassa valkoinen. Siivissä on vihreää, sinistä ja hiukan keltaista. Pyrstö on sininen ja punainen. Nokan ylempi osa on valkoinen ja alempi musta. Erään vihersiipiaran nokan puristusvoimaksi mitattiin 2000 psitä. Se voi katkaista nokallaan jopa normaalin puisen luudan kahtia. Nokan voimakkuus on kehittynyt vihersiipiaroille, jotta ne voivat avata jopa kaikkein kovimmatkin siementen kuoret.
Vihersiipiarat elävät Etelä-Amerikan pohjoisosissa ja Väli-Amerikan keski- ja eteläosissa.
Naaraspuoliset vihersiipiarat munivat yleensä 2-3 munaa puunkoloon tehtyyn pesään. Munia haudotaan noin 28 päivää ja poikaset tulevat lentokykyisiksi noin 90 päivän kuluttua kuoriutumisesta.
Vihersiipiarat ovat suosittuja lemmikkejä, mutta ne ovat kalliita ostaa ja ylläpitää, vaativia ja erittäin kuuluvia ja meluisia. Ne ovat arvostettuja kauniin höyhenpeitteensä ja ystävällisyytensä omistajiaan kohtaan takia. Vihersiipiarat tarvitsevat suurehkon häkin.
Chuck Garric
Chuck Garric on yhdysvaltalainen basisti, joka on soittanut L.A. Gunsissa, Diossa ja Turdissa. Garric soittaa nykyään Eric Singer Projectissa ja Alice Cooperissa.
Nick Laird
Nicholas ”Nick” Laird (s. 1975 Cookstown, Tyrone, Pohjois-Irlanti) on kirjailija, prosaisti ja runoilija. Hän on opiskellut Cambridgen yliopistossa Sidney Sussex Collegessa. Hän työskenteli kuusi vuotta asianajotoimisto Allen & Overyssa Lontoossa, mutta irtisanoutui keskittyäkseen kirjoittamiseen. Hän on ollut vuodesta 2004 naimisissa kirjailija Zadie Smithin kanssa.
Hän on kirjoittanut kaksi palkittua runokokoelmaa "To a Fault" ja "On Purpose" sekä yhden proosateoksen "Utterly Monkey".
HMS Courageous
HMS Courageous tai on ollut viiden Britannian kuninkaallisen laivaston aluksen nimenä.
Kerroslista
Kerroslista on rakennuksen julkisivussa oleva pinnasta ulkoneva, vaakasuora rakenneosa, joka jakaa pinnan osiin. Tämä kapea ja pitkänomainen osa ulottuu yleensä nurkasta nurkkaan ja saattaa kiertää koko rakennuksen ympäri. Kerroslistan poikkileikkaus on yleensä profiloitu ja lista on usein suojattu sateelta yläpuolisella viistolla kerroslistapellillä eli kerrosvesipellillä. Lista voi olla samalla korkeudella kuin sisäpuolinen eri kerrosten välinen välipohja, mutta aina näin ei ole. Kerroslistaa käytetään puisissa, rapatuissa ja tiilisissä julkisivuissa. Korkeassa puuseinässä kerroslistan käyttö vähentää pystylaudoituksessa tarvittavien jatkosten määrää. Rapatussa rakennuksessa kerroslista tehdään laastista ja profiili muotoillaan märkään laastiin kaavainta pintaa pitkin vetämällä. Tiiliseinässä kerroslista on joko tiilipintainen tai laastilla peitetty. Puuseinässä laudoitusvyöhykkeiden välisen kerroslistan materiaalina on puu, jonka yläsivu on tavallisesti sahattu viistoksi veden poisjohtamiseksi, ellei listaa ole suojattu pellillä.
Pelin henki
Pelin henki voi viitata ainakin seuraaviin asioihin:
Kaarlo Kerkkonen
Kaarlo Kerkkonen (12. heinäkuuta 1869 Kerkkola, Janakkala – 27. huhtikuuta 1928 Helsinki) oli suomalainen pastori, kansanopiston johtaja, kouluneuvos ja sukututkija.
Kerkkosen vanhemmat olivat Kerkkolan Ylöstalon rusthollari Kustaa Kustaanpoika Kerkkonen ja Karoliina Wilhelmiina Idänpään-Heikkilä. Hän pääsi ylioppilaaksi Hämeenlinnan lyseosta 1889 ja suoritti pappistutkinnon 1893, filosofian kandidaatin tutkinnon 1897 sekä kirkkoherran tutkinnon 1905. Hänestä tuli filosofian maisteri 1902.
Kerkkonen oli Äänekoskella toimineen Keski-Suomen kansanopiston johtajana 1894–1898. Hän kirjoitti tilapäisrunoja opiston tilaisuuksia varten ja laati sanat myös Kansanopistolaismarssiin "Ylös nuorten parvi sankka". Kerkkonen oli seuraavaksi Limingan kansanopiston johtajana 1899–1906 ja vuodesta 1906 alkaen hän toimi Lapinmaan piirin kansakoulujen tarkastajana.
Kerkkonen julkaisi ensimmäisen suomenkielisen sivistyssanakirjan 1897. Sukututkimuksen alueella hän julkaisi kaksi monografiaa Janakkalan Kerkkolan suvusta ja Skogster-suvusta. Kerkkonen laati myös 1916 ja 1923 ilmestyneet "Kansakoulu-käsikirjan" ja 1920 ilmestyneen "Oppikoulu-käsikirjan".
Kaarlo Kerkkonen oli naimisissa käsityönopettaja Anni Kulta Sofia Krankin (1871–1957) kanssa, jonka isä oli Janakkalan kirkkoherra Adolf Krank. Heidän poikiaan olivat yliopettaja Veikko Kerkkonen ja arkistoneuvos Martti Kerkkonen.
Ehtoollisastia
Ehtoollisastiat ovat ehtoollisen jaossa käytettyjä ehtoollisleivän ja -viinin säilytys- ja tarjoiluastioita.
Ehtoollisastioita läntisessä kristillisyydessä ovat:
Esimerkiksi luterilaisessa jumalanpalveluksessa ei ole käytössä pyhäinjäännöslippaita tai suitsutusastioita.
Alkuaan ehtoollisastiat valmistettiin kuten arkiastiat kuparista, pronssista tai tinasta, sillä seurakunnat olivat vähävaraisia. Myöhemmin astioita taottiin jalometalleista eli hopeasta tai kullasta vuosisatoja kestävää käyttöä varten. Astioiden muodot ja koristeet ovat vaihdelleet eri tyylikausien mukaisesti. Yhden kirkon ehtoollisastiat ovat yleensä muotoilultaan yhtäläisiä.
Protestanttisissa kirkoissa ehtoollisleivät eli öylätit jaetaan ehtoollisleipälautaselta ja niitä säilytetään ehtoollisleipälippaassa. Viini kaadetaan ehtoolliskannusta ehtoollispikareihin tai ehtoollismaljaan eli kalkkiin, josta sitä tarjotaan seurakuntalaisille. Katolisissa kirkoissa käytetään lisäksi ciboriumia, monstranssia, suitsutusastioita ja pyhäinjäännöslippaita.
Ehtoollinen tuodaan alttarille peitettynä neliömäisellä kalkkiliinalla eli velumilla, joka on samoin kuin ehtoollisen jaossa käytetyt käsiliinat koristeltu.
Itäisessä kristillisyydessä (ortodoksisuudessa ja orientaaliortodoksuudessa) ehtoollisastioita ovat:Ortodoksisessa kirkossa ehtoollisastiat ovat hiukan erilaiset: ehtoolliskalkki, lautanen eli diskos, sen päälle tuleva tähti, kaksi erikokoista keihästä ja lusikka; lisäksi tarvitaan eri kokoisia viinikauhoja ja kaksikin apulautasta, joista toisessa on Golgatan risti ja toisessa Neitsyt Marian ikoni.
Olennainen osa ehtoolliskalustoa ovat peitteet: pääsääntöisesti ristinmuotoiset pienet ja nelikulmainen iso eli ilma. Lisäksi on erikseen ilitoni eli yleensä kirkkaanpunainen liina jota diakoni tai avustaja pitelee kalkin ja ehtoolliseen osallistujan leuan välillä estämään roiskeet.
Proskomidin eli ehtoollisen valmistamisen yhteydessä kun leipä on asetettu oikein leikattuna diskokselle, se peitetään kahdesta metallikaaresta tehdyllä tai joskus kiinteällä tähdellä, jonka päälle tulee toinen pienistä ehtoollispeitteistä; kalkkiin kaadetan rukouksen oikealla kohdalla vedellä sekoitettua viiniä ja kalkki peitetään toisella peitteellä, lopuksi molemmat yhdessä isolla peitteellä; tähteä ja kaikkia peitteitä pidellään hetken ajan suitsuttimen savussa jota diakoni tai kirkonpalvelija kannattelee vieressä ja nyt pappi toimittaa vielä suitsutuksen.
Isä Meidän -rukouksen tultua lauletuksi anaforan loppusiunauksen jälkeen pappi sekoittaa viinin ja pilkotut leivät sekä viiniin lisätään lämmintä vettä; papiston nautittua ehtoollisen loput jaetaan kirkkokansalle lusikalla.
Diakoni, nuorempi pappi tai avustaja pitelee ilitonia ehtoollisen ajan kalkin ja seurakuntalaisen leuan välillä.
Kun palvelus on ohi, pappi tai diakoni nauttii lopun kalkkiin jääneen ehtoollisen ja puhdistaa välineet.
Peukkula
Seikkailupuisto Peukkula (ent. Viherlaakso) oli vuosina 1997-2015 toiminut satu- ja seikkailupuisto Jyväskylässä Jyväsjärven lähellä. Viherlaakso perustettiin 1997 entisen Ympäristökeskus Kammin tiloihin, ja sen vetonauloja olivat Hilarius-hiiri ja Noita Nokkonen. Parhaimmillaan Viherlaakson kävijämäärä oli yli 30 000, ja se työllisti kesäisin noin 30 henkeä. Hilarius hiiren kehittänyt Marja-Liisa Mattila luopui kehittämästään lastenhahmosta terveydellisistä syistä vuonna 2007 ja myi brändin Suomen Metrotuotanto Oy:lle. Samassa yhteydessä tuotantoyhtiö purki yhteistyön Viherlaakson kanssa.
Vuonna 2008 Jyväskylän kaupunki ja Fortum myivät Viherlaakson toiminnan, ja uusi omistaja muutti puiston nimen Peukkulaksi. Peukkulan toiminta jakaantui kolmeen toiminta-alueeseen: sisäleikkipuistoon, ulkoleikkipuisto Temppulaaksoon sekä Satukylään. Peukkulan toiminta loppui tammikuussa 2015.
Sisäpuiston salissa olivat käytettävissä toimintarata, pomppulinnat, pienten lasten leikkialue, keinuautomaatit, auto sekä piirustusnurkkaus. Satupolun leikkihuoneita olivat Kyläkauppa Pikku Penni, Noita Nokkosen köksä, prinsessa Vivianin teehuone, merirosvo Arpinaaman konttuuri, Linnan Tontun nikkarointinurkkaus sekä Peukkula Kino. Jokaisena lauantaina satuhahmot vauhdittivat lasten leikkejä. Talvella sisäpuistossa palveli Hilla Café, jossa tarjoiltiin perinteisiä kahvilaherkkuja.
Peukkulassa järjestettiin ympäri vuoden erilaisia tapahtumia. Teemapäivistä tunnetuimpia olivst prinsessa- ja merirosvopäivät sekä noita Nokkosen Halloween juhla: Kurpitsajuhla. Jyväskylän alueen yritykset ja järjestöt järjestivät myös omia teemapäiviään Peukkulassa.
Ulkopuisto oli avoinna keväästä syksyyn sään salliessa. Ulkopuiston aktiviteetteinä olivat krokorata, pomppulinnat, trampoliinit, polkuautot, pelialue, nikkarointiapaja, leluliiteri sekä Peukkulan linna.
Leluliiterissä olivat tarjolla perinteiset pihapelit ja mm. puujalat, joita voi lainata ja joiden kanssa voi viettää yhteistä aikaa koko perheen kesken.
Satukylää asuttivat Peukkulan satuhahmot. Punaisessa Jepulassa asuivat Peukkis Peukalopotti pikkusiskonsa Pinnin kanssa, kun taas naapurin kiviluolassa asuivat Natro- ja Putro-peikot. Satukylänraitin varrelta löytyivät myös prinsessa Vivianin vaaleanpunainen Marenki-koti, noita Nokkosen jännittävä Mörskä, Kekko Keksijän putki sekä Merirosvo Arpinaaman laiva, Amanda. Kesäkaudella Satukylän asukkaat järjestivät monipuolista ohjelmaa lapsille ja aikuisille koko päivän. Peukkulan vieraille tarjottiin puistokonsertti, pihateatterin lasten näytelmä sekä lukuisia musiikki- ja satutuokioita sekä vauhdikkaampia seikkailuja.
Satukylässä palveli kesäisin Villa Café, jossa tarjoiltiin jäätelöannoksia sekä kahvilatuotteita.
Peukkulan päärakennuksessa sijaitsi ravintola Eväsherkku. Eväsherkun valikoimaan kuuluivat salaattipöydän antimet sekä hampurilais- sekä makkarabaariateriat. Eväsherkku oli avoinna koko kesän.
Sirkat
Sirkat ("Gryllidae") on yksi suorasiipisten lahkoon kuuluvista heimoista. Sirkkoja tunnetaan noin 900 lajia. Sirkat ovat kaikkiruokaisia. Sirkat voivat puraista myös ihmistä, todennäköisesti kuitenkin rikkomatta ihoa. Heimon ainoa Suomessa säännöllisesti tavattava laji on kotisirkka ("Acheta domesticus").
Sirkat ovat kaikkiruokaisia ja voivat heikon ravintotilanteen yllättäessä syödä myös omia lajitovereitaan. Täysikasvuiset sirkkakoiraat houkuttelevat naaraita sirittävällä äänellä, joka syntyy eläimen hangatessa siipiään vastakkain.
Sirkkoja käytetään useiden lemmikkieläinten ruokana. Tätä tarkoitusta varten kasvatetaan kotisirkan lisäksi ainakin kenttäsirkkaa ("Gryllus campestris"), kaksitäpläsirkkaa ("Gryllus bimaculatus") sekä jamaikankenttäsirkkaa ("Gryllus assimilis").
Euraasian laatta
Euraasian laatta on Maan litosfääriin kuuluva mannerlaatta, joka kelluu astenosfäärin päällä. Euraasian laatta kattaa Euraasiasta melkein koko Euroopan ja suurimman osan Aasiaa aina ja Kaakkois-Aasiaa myöten, mutta ei Intiaa tai Lähi-itää.
Aasiassa Intian laatta työntyy Euraasian laattaa päin ja Tyynenmeren laatta työntyy laatan alle. Atlantilla Euraasian ja Pohjois-Amerikan laatta erkanevat toisistaan.
Kalvö
Kalvö on Emäsalon länsipuolella sijaitseva saari, joka kuuluu Porvoon kaupunkiin. Saaressa asuu neljä vakituista asukasta, mutta loma-asutusta on runsaasti.
Ketjukäyrä
Ketjukäyrä (ketjuviiva, köysiviiva, , ) eli "katenaari" on hyperbolisen kosinin kuvaaja. Nimensä käyrä on saanut siitä, että kahden tukipisteen varaan ripustettu taipuisa ketju () tai köysi asettuu tämän käyrän muotoiseksi.
Ketjukäyrän yhtälö on
missä formula_2 merkitsee hyperbolista kosinia. Käyrä leikkaa y-akselin pisteessä "(0,a)", jossa funktiolla on minini tai maksimi riippuen siitä, onko a positiivinen vai negatiivinen.
Yleisemmässä tapauksessa, jossa käyrän maksimi- tai minimikohta ei välttämättä sijaitse y-akselilla vaan mielivaltaisessa pisteessä (formula_3, formula_4), yhtälö voidaan esittää muodossa
Kun ketjukäyrä esittää ketjun tai köyden muotoa, parametrien "a", formula_3 ja formula_7 arvot määräytyvät tietyistä reunaehdoista, joita tavallisimmin asettavat ketjun tai köyden pituus sekä sen kiinnityspisteiden sijainnit.
Koska hyperbolinen kosini on parillinen funktio, ketjukäyrä sen kuvaajana on symmetrinen y-akselin suhteen.
Ketjukäyrä muistuttaa muodoltaan paraabelia, erityisesti y-akselin läheisyydessä. Tämä johtuu siitä, että hyperbolisella kosinilla on Taylorin sarjakehitelmä:
Kun x on pieni, sarjakehitelmän muut paitsi kaksi ensimmäistä termiä ovat erittäin pieniä ja käyrän yhtälö voidaan pyöristää muotoon
tai yleisemmässä tapauksessa
minkä yhtälön kuvaaja on paraabeli. Kun x on arvoltaan kaukana nollasta, ketjukäyrä nousee kuitenkin huomattavasti nopeammin kuin tämä paraabeli.
Ketjukäyrän kaaren pituus y-akselilta pisteeseen (x, a cosh (x/a)) on
formula_11,
missä funktio "sinh" on hyperbolinen sini.
Herrasmiesliiga (albumi)
Herrasmiesliiga on samannimisen lahtelaisen rap-yhtyeen 21. lokakuuta 2006 ilmestynyt ensimmäinen albumi, jonka julkaisi Löyly-Viihde-levy-yhtiö.
Karjala-kustantamo
Karjala-kustantamo () on Petroskoissa Venäjällä toimiva valtiollinen kirjankustantamo. Sen edeltäjä on Leningradissa ja Petroskoissa 1920- ja 1930-luvuilla toiminut Kustannusliike Kirja, joka vuonna 1937 muutettiin "Karjalan valtion kustannusliikkeeksi" (ven. Карельское государственное издательство, "Karelskoje gosudarstvennoje izdatelstvo"; lyhenne Каргосиздат, "Kargosizdat"). Vuonna 1940 nimeksi tuli "Karjalais-Suomalaisen SNT:n valtion kustannusliike" (ven. Государственное издательство КФССР, "Gosudarstvennoje izdatelstvo KFSSR"), vuonna 1956 "Karjalan ASNT:n valtion kustannusliike" (ven. Государственное издательство КАССР, "Gosudarstvennoje izdatelstvo KASSR") ja vuonna 1964 "Karjalan kirjakustantamo" (ven. Карельское книжное издательство, "Karelskoje knižnoje izdatelstvo"). Nykyisen nimensä kustantamo sai vuonna 1969.
Neuvostoliiton aikana Karjala-kustantamo julkaisi yhteiskunnallista, tieto-, kauno-, lasten- ja oppikirjallisuutta venäjän ja suomen sekä myöhemmin myös karjalan ja vepsän kielillä. Suomessa kirjojen maahantuojana toimi Kansankulttuuri Oy. 1960-luvun alkuun saakka kustantamo julkaisi suomeksi myös venäjästä käännettyä poliittista ja kaunokirjallisuutta, mutta myöhemmin tehtävä siirtyi Moskovassa toimineille vieraskielisen kirjallisuuden kustannusliikkeille (Progress, Raduga ym.). Suomenkielisen kirjallisuuden osalta Karjala-kustantamon tehtäväksi jäi Karjalan tasavallan kirjailijoiden teosten ja oppikirjojen julkaiseminen. Erityistä huomiota kiinnitettiin venäjänkieliseen kotiseutukirjallisuuteen sekä Karjalan kansojen suullisen kansanperinteen julkaisuihin.
1980–1990-lukujen vaihteessa Karjala tuotti vuosittain yli sata kirjaa, joiden yhteinen painosmäärä oli yli viisi miljoonaa kappaletta. 1990-luvulla toiminta supistui. Nykyään kustantamo julkaisee 10–15 kirjaa vuodessa. Suomen-, karjalan- ja vepsänkielisen kirjallisuuden painaminen on siirtynyt etupäässä Periodika-kustantamon tehtäväksi.
Dôn
Dôn on Walesin kelttiläisessä mytologiassa äitijumala, Belin puoliso ja Arianrhodin, Gwydionin, Gilfaethwyn, Gofannonin sekä Amaethonin äiti. Hänen vastineensa Irlannissa on jumalatar Danu.
Pyhän Hengen ritarikunta
Pyhän Hengen ritarikunta () oli Ranskan kuningaskunnan arvokkain kunniamerkkejä myöntänyt ansioritarikunta. Se perustettiin vuonna 1578. Kunniamerkin nauhan tunnusväri oli vaaleansininen. Ritarikunnan suurmestarina toimi Ranskan kuningas.
Ranskan kuningas Henrik III perusti vuoden 1578 viimeisenä päivänä "l’ordre et milice du benoît Saint-Esprit" -nimisen kunniamerkkiritakunnan. Se sai nimensä viittauksena helluntaihin, Pyhän Hengen vuodattamisen päivään, jolloin Henrik III oli kruunattu Ranskan kuninkaaksi.
Ritarikunnan jäsenten tuli olla katolisia, aatelisia vähintään 3. esipolvesta lähtien, sekä vähintään 35 vuoden ikäisiä. Hallisijasuvun jäsenille riitti 15 vuoden ikä ja hallitsijan pojat vastaanottivat kunniamerkin kasteensa yhteydessä. Kaikkien Pyhän Hengen ritarien oli kuuluttava myös Pyhän Mikaelin ritarikuntaan. Tämän vuoksi ritaria kutsuttiin usein yhdistetyllä nimellä "Kuninkaallisten ritarikuntien ritari", "Chevalier des Ordres du Roi". Vaikka ritarikunnan jäsenyys oli periaatteessa varattu ainoastaan korkeimmalle ranskalaiselle ylhäisölle, myönsi kuningas Henrik IV rajatun määrän kunniamerkkejä myös ulkomaisille, ja jopa ei-katolisille monarkeille.
Ranskan suuren vallankumouksen aikana 1791 Pyhän Hengen ritarikunta lakkautettiin, mutta perustettiin uudelleen restauraation myötä 1814. Tällöin muun muassa Venäjän keisari Aleksanteri I palkittiin ritarikunnan kunniamerkillä. Kuningas Ludvig Filip lakkautti ritarikunnan uudelleen noustuaan valtaistuimelle 1830.
Pyhän Hengen ritarikunta jäi kuitenkin toimimaan hallitsijasukuun sidottununa, dynastisena ritarikuntana, jonka kunniamerkkejä lukuisat myöhemmät Ranskan kruununtavoittelijat ovat kantaneet. Nykyisin sen suurmestarina toimii "Hänen Kuninkaallinen Korkeutensa Pariisin kreivi".
Tapio Korhonen
Tapio Korhonen on avaruusoptiikkaan erikoistunut tutkija, joka työskentelee optiikan alalla Turun yliopiston Tuorlan observatoriossa ja johtamassaan Opteon-yrityksessä Piikkiössä. Koulutukseltaan hän on filosofian lisensiaatti.
Korhonen nousi julkisuuteen toukokuussa 2009, jolloin hänen tähän asti vaativin työkohteensa nousi kiertoradalle Ariane 5 -kantoraketilla. Hänen kahdeksassa kuukaudessa vuonna 2005 valmistamansa avaruuspeili toimi kiertoradalla Euroopan avaruusjärjestön (ESA) Herschel-avaruusobservatiossa, jonka toiminta-aika oli lähes 4 vuotta. 2018 laukaistiin ESAn ADM-Aeolus-kaukokartoitussatelliitti, jonka peilit on hiottu Opteonilla.
Korhonen rakensi ensimmäiset kaukoputkensa lapsena 1950-luvulla, jolloin avaruuden tutkimus eli alkuaikaansa. Pian hän oli jo hionut valmiiksi ensimmäisen oman peilikaukoputkensa. Hän aloitti avaruusalan opinnot ja meni myöhemmin tähtitieteilijäksi Tuorlan observatorioon, jossa hän keskittyi avaruusoptiikan tutkimusalaan. Korhosen ensimmäinen suuri toimeksianto oli 2,5-metrisen peilin valmistus yhteispohjoismaiseen NOT (Nordic Optical Telescope) -observatorioon, joka sijaitsee La Palmalla Kanariansaarilla. La Palmalla on lisäksi kaksi muuta hänen tekemäänsä peiliä ja maailman suurimmalla linssiobjektiivilla varustettu aurinkoteleskooppi. Yksi peili on myös Etelä-Amerikan Chilessä, ja myös kiertoradalla on yksi jo ennen Herschelin sinne saapumista.
Korhosen mukaan on nimetty yksi asteroidi eli pikkuplaneetta numero 2988. Hän on naimisissa, ja liitosta on kaksi lasta. Kirjailija Riku Korhonen on Tapio Korhosen poika. Korhonen sai Lundin yliopiston kunniatohtorin arvon 1.6.1990.
Raymond Moody
Raymond Moody (s. 30. kesäkuuta 1944) on yhdysvaltalainen psykologi ja lääkäri. Hänet tunnetaan kuolemanrajakokemuksiin kohdistuvan tutkimuksen pioneerina. Paitsi lääketiedettä ja psykologiaa, hän opiskeli Virginian yliopistossa myös filosofiaa, josta sai filosofian tohtorin arvon vuonna 1969.
Moodyn kirja "Life After Life" (1975) sai aikaan kasvanutta mielenkiintoa kuolemanrajakokemuksia kohtaan. Ilmiön tutkimus yleistyi kirjan julkaisun jälkeen, ja vuonna 1978 perustettiin International Association for Near-Death Studies. Vuonna 2012 hän julkaisi muistelmansa "Paranormal: My Life in Pursuit of the Afterlife." Muistelmissaan hän kertoo omasta kuolemanrajakokemuksestaan, jonka hän sai yritettyään itsemurhaa 1991.
Betty Eadie
Betty J. Eadie (s. 1942) on yhdysvaltalainen kirjailija. Hän on kirjoittanut kuolemanrajakokemuksista, ja erityisesti hänet tunnetaan teoksesta "Embraced by the Light" (1992), jossa hän kuvaa omaa kuolemanrajakokemustaan vuodelta 1973. Nebraskassa syntynyt Eadie on taustaltaan alkuperäisamerikkalainen ja skottilais-irlantilainen.
Diffuusori
Diffuusori on ajoneuvon rakenteellinen osa, jolla lisätään aerodynaamista pitoa. Osaa käytetään pääosin urheiluautoissa, etenkin kilpaurheilussa tällä osalla pystytään saavuttamaan etua muihin kilpailijoihin nähden. Diffuusori voidaan liittää ajoneuvoon myös puskurin osana. Diffuusori käyttää hyväkseen Bernoullin lakia.
Aerodynaaminen pito syntyy kun alipaine imee ilmaa ajoneuvon alta. Alipaine syntyy ajoneuvon taakse, koska ajoneuvo nopeassa liikkeessä ollessaan syrjäyttää edestään ilmaa. Ilmasta osa menee ajoneuvon alustan kautta nopeammin kuin päältä ja sivuilta. Mitä suuremmaksi diffuusori saa alipaineen kasvatettua, sitä tehokkaammin myös ajoneuvo painautuu kohti maanpintaa. Suurin hyöty diffuusoreista saadaankin ajoneuvoissa, joiden pohjan ja maanpinnan väli on mahdollisimman pieni.
Vuonna 2009 diffuusorit nousivat esiin Formula 1 -kilpasarjan yhteydessä, koska niiden käyttöä ei ollut kirjattuna selkeästi sääntöihin.
Torgny Lindgren (numismaatikko)
Torgny Lindgren (1905–1984) oli Ruotsin valtionpankin virkamies ja numismaatikko. Hän oli pankkivaltuutettu vuosina 1955–1968.
Putoamisliike
Putoamisliike on kappaleen liikettä painovoimakentän vallitessa kohti painovoimakeskusta. Putoamisliike voi olla joko vapaata putoamista tai esimerkiksi ilmanvastuksen jarruttamaa putoamista.
Maapallon pinnalla putoamiskiihtyvyys on noin g = 9,81 m/s. Tämä tarkoittaa sitä, että lähellä maanpintaa vapaassa pudotuksessa kappaleen putoamisnopeus lisääntyy yhden sekunnin aikana määrän 9,81 m/s. Maanpinnan läheisyydessä vapaa putoamisliike on tasaisesti kiihtyvää liikettä. Tarpeeksi korkealta pudottaessa saavutetaan kuitenkin ilmanvastuksen takia rajanopeus.
Vapaassa putoamisessa ilmanvastusta ei ole ja alkunopeus on nolla. Lisäksi oletetaan, että putoamiskiihtyvyys pysyy vakiona, vaikka todellisuudessa sen arvo riippuu etäisyydestä painovoimakeskuksesta.
Putoaminen, jos alkunopeus on tiedossa, ilmanvastus nolla.
My Prerogative
My Prerogative on Bobby Brownin vuonna 1988 levyttämä kappale, joka nousi tammikuussa 1989 Billboard Hot 100 -listan ykkössijalle.
Cover-versio kappaleesta oli Britney Spearsin ensimmäinen single albumilta . Single nousi ykköseksi mm. Suomessa, Italiassa, Norjassa ja Irlannissa.
Paulina James
Paulina James (s. 29. lokakuuta 1986) on yhdysvaltalainen pornonäyttelijä, joka aloitti uransa vuonna 2006. Hän on ollut kolmesti ehdolla AVN Awardin saajaksi. Keväällä 2008 hän ilmoitti pitävänsä vuoden tauon raskauden johdosta.
Raision aikuiskoulutuskeskus Timali
Rasekon aikuisopisto Timali on Raisiossa toimiva Raision seudun koulutuskuntayhtymään (Raseko) kuuluva ammatillista aikuiskoulutusta tarjoava oppilaitos. Timalin nimi muuttui 1. tammikuuta 2016 organisaatiouudistuksen myötä Raision aikuiskoulutuskeskus Timalista Rasekon aikuisopisto Timaliksi ja se koordinoi Rasekon näyttötutkintotoimintaa. Timali tarjoaa ammatillista koulutusta alueen yrityksille ja yhteisöille. Rasekon oma oppisopimustoimisto, Raision oppisopimustoimisto järjestää oppisopimuskoulutusta.
Timalin kokonaisopiskelijamäärä vuonna 2014 oli 546, perustutkinnon opiskelijamäärä 154 ja vuoden aikana kirjoilla olleiden opiskelijoiden määrä 1968. Timalin tilojen kerrosala on 3995 neliömetriä.Timalissa voi suorittaa tutkinnon näyttötutkintona ja saada virallisen todistuksen.
Myynti ja markkinointi
Toimistotyö ja taloushallinto
Yrittäjyys
Ravitsemuspalvelut
Tieto- ja viestintätekniikka
Tekniikka
Sosiaali- ja terveysala
Käsi- ja taideteollisuusala
Timalin henkilöstö toimii pääasiallisesti Varsinais-Suomessa. Kaupan alan tutkintoihin valmistavaa koulutusta voi suorittaa osittain tai kokonaan verkko-opintoina.
Litiumalumiinihydridi
Litiumalumiinihydridi (LiAlH) on litiumin, alumiinin ja vedyn muodostama ioniyhdiste. Litiumalumiinihydridi on voimakas pelkistin ja sitä käytetäänkin orgaanisten yhdisteiden pelkistämiseen. Lisäksi yhdistettä voidaan käyttää orgaanisten yhdisteiden kuivaamiseen.
Huoneenlämpötilassa litiumalumiinihydridi on ulkomuodoltaan valkoisia kiteitä. Aine liukenee eettereihin kuten dietyylieetteriin (~40 g/100 g, 25 °C) ja tetrahydrofuraaniin (13 g/100 g, 25 °C). Se on hygroskooppistə ja hajoaa hitaasti kosteassa ilmassa tai korkeissa lämpötiloissa. Veden kanssa litiumalumiinihydridi reagoi hyvin voimakkaasti muodostaen litiumhydroksidia, alumiinihydroksidia ja vetykaasua.
Myös aineen reaktiot alkoholien ja karboksyylihappojen kanssa ovat eksotermisia ja voimakkaita. Selluloosaa sisältävät materiaalit voivat itsesyttyä joutuessaan kosketuksiin litiumalumiinihydridin kanssa.
Litiumalumiinihydridiä voidaan valmistaa litiumhydridin ja alumiinikloridin reaktiolla. Lisäksi sivutuotteena syntyy litiumkloridia.
Toinen tapa valmistaa ainetta on natriumalumiinihydridin metateesi. Natriumista, alumiinista ja vedystä valmistetaan natriumalumiinihydridiä korkeassa lämpötilassa ja paineessa. Natriumalumiinihydridi reagoi litiumkloridin kanssa eetteriliuoksessa muodostaen litiumalumiinihydridiä ja natriumkloridia.
Litiumalumiinihydridi on voimakkaampi pelkistin kuin niin ikään usein pelkistimenä käytetty natriumborohydridi. Litiumalumiinihydridi pystyy pelkistämään alkoholeiksi muun muassa aldehydit, ketonit, karboksyylihapot, esterit, happoanhydridit ja asyylikloridit. Ainetta voidaan käyttää myös typpeä sisältävien yhdisteiden pelkistämiseen. Tällöin amidit, nitriilit ja alifaattiset nitroyhdisteet pelkistyvät amiineiksi. Sen sijaan aromaattisista nitroyhdisteistä syntyy atsoyhdisteitä.
Toisinaan alumiinikloridia käytetään lieventämään litiumalumiinihydridin pelkistystehoa. Tämä on tarpeen muun muassa silloin, kun pelkistettävässä yhdisteessä on liittyneenä jokin halogeeniatomi. Esimerkiksi metyyli-3-bromipropanaatin pelkistys litiumalumiinihydridillä johtaa propanoliin, kun taas käytettäessä alumiinikloridia litiumalumiinihydridin lisäksi tuotteena syntyy 3-bromipropanolia.
Fyrisån
Fyrisån on Mälareniin laskeva joki Ruotsissa Uplannin maakunnassa. Fyrisånin varrella sijaitsee muun muassa Uppsala. Joki on 80 kilometriä pitkä ja purjehduskelpoinen Uppsalaan asti. Vielä 1600-luvulla jokea kutsuttiin nimellä Salaån.
Fyrisånin sivujokia ovat Sävjaån, Jumkilsån, Vendelån, Björklingeån ja Vattholmaån. Fyrisånin vettä pumpataan Uppsalaharjun läpi, jossa vesi suodattuu ja sitä käytetään Uppsalan kaupungin juomavetenä. Jokeen on rakennettu kalaportaita, jotta kalat voivat uida yläjuoksulle kutemaan.
Parthemius
Parthemius tai Parthenius (k. 548) oli kuningas Teodebert I:n hallituskaudella Austrasian major domus eli käskynhaltija. Parthemius oli hyvin epäsuosittu, koska hän vaati lahjuksia. Teodebertin kuoltua häntä alettiin vainota. Parthemius pakeni erääseen kirkkoon, mutta kaupunkilaiset löysivät hänet ja kivittivät kuoliaaksi.
Akvaviitti (kirja)
Akvaviitti ("Norrlands akvavit") on ruotsalaisen kirjailijan Torgny Lindgrenin proosateos, joka on ilmestynyt 2007. Teoksen on suomentanut Liisa Ryömä, ja suomennos ilmestyi 2009.
Teoksen päähenkilö on saarnamies Olof Helmersson, joka palaa kotiseudulleen Västerbotteniin 50 vuoden jälkeen. Hän palaa kertomaan, että Jumalaa ei olekaan, niille jotka on aikoinaan käännyttänyt, ja pyytämään anteeksi. "Kaikki sukupolveni ihmiset ovat menettäneet uskonsa siihen, mihin aikoinaan uskoivatkin", perustelee Lindgren.
Caleb Followill
Anthony Caleb Followill (s. ) on yhdysvaltalainen rock-laulaja. Hän on Kings of Leonin laulaja ja kitaristi. Hänellä on kaksi veljeä (Nathan Followill ja Jared Followill) ja serkku (Matthew Followill), jotka ovat myös kyseisen yhtyeen jäseniä.